รูดปรี๊ดเงินสดเป็นเอ็นพีแอลพุ่งสูง22%
ยอดรูดปรื๊ด มี.ค. เพิ่ม 5.79% ขณะที่เอ็นพีแอลจากรูดกู้เงินพุ่งสูงถึง 22.75%
11 พ.ค. 2559

ยอดรูดปรื๊ด มี.ค. เพิ่ม 5.79% ขณะที่เอ็นพีแอลจากรูดกู้เงินพุ่งสูงถึง 22.75%
ธนาคารแห่งประเทศไทย (ธปท.) รายงานว่า เดือน มี.ค.ที่ผ่านมา ยอดการใช้จ่ายผ่านบัตรเครดิตมีทั้งสิ้น  1.51 แสนล้านบาท เพิ่มขึ้นจากระยะเดียวกันปีก่อน 5.79% แยกเป็นการใช้จ่ายในประเทศ 1.23 แสนล้านบาท เพิ่ม 5.7% การใช้จ่ายในต่างประเทศ 10.6 หมื่นล้านบาท โตถึง 10.64% และกดเงินสดล่วงหน้าผ่านบัตร 1.67 หมื่นล้านบาทโต 3.6% ส่วนยอดสินเชื่อคงค้างรวม 3.09 แสนล้านบาท เพิ่มขึ้น 5.62% มีหนี้ที่ไม่ก่อให้เกิดรายได้ (เอ็นพีแอล)  1.1 หมื่นล้านบาท เพิ่มขึ้น 22.75%
ด้าน การให้บริการสินเชื่อส่วนบุคคลในสิ้นเดือน มี.ค. มียอดผู้ใช้บัญชีสินเชื่อรวม 12.98 ล้านบัญชี เพิ่มขึ้น 10% น่าสนใจว่าบัญชีการปล่อยกู้ของธนาคารพาณิชย์ลดลงถึง 1.76 แสนบัญชี หรือ 6.3% ส่วนบัญชีปล่อยกู้ของนันแบงก์เพิ่มถึง 1.36 ล้านบัญชี หรือ 15.1% โดยทั้งระบบมียอดสินเชื่อคงค้าง 3.22 แสนล้านบาท เพิ่มขึ้น 2.8% แยกเป็น ยอดสินเชื่อธนาคารพาณิชย์ลดลง 6,262 ล้านบาท หรือ 3.9% ส่วนยอดสินเชื่อนันแบงก์ เพิ่มขึ้น 1.5 หมื่นล้านบาท หรือ 9.8% ขณะที่มีเอ็นพีแอลทั้งระบบ 1.1 หมื่นล้านบาท ลดลง 27% สะท้อนความระมัดระวังของผู้ให้กู้ที่เข้มงวดขึ้น